b"\n_START_ARTICLE_\nFantje, \xc5\xbeoga, punce\n_START_SECTION_\nVsebina\n_START_PARAGRAPH_\nZgodba se je dogajala v mestu Brinje Glavni literarni lik Miran je u\xc4\x8denec osmega razreda, ki je svoj \xc4\x8das posve\xc4\x8dal ko\xc5\xa1arki, njegovemu najljub\xc5\xa1emu \xc5\xa1portu, kar pa ni bilo v\xc5\xa1e\xc4\x8d njegovim star\xc5\xa1em, saj \xc5\xa1porta nista marala. Svoj \xc4\x8das sta namenjala gledali\xc5\xa1\xc4\x8du ter se s tem odtujila od svojega sina._NEWLINE_Skozi celotno zgodbo se je Miranu prikazoval lik mo\xc5\xa1kega v podobi Pantaloneja. \xc5\xa0olski detektiv Zdravc je odkril, da je Pantalone (P. Kralj) lik iz gledali\xc5\xa1ke predstave Commedia dell'Arte, v kateri je igrala tudi Miranova mater. Prislu\xc5\xa1koval je njunemu pogovoru za garedrobni vrati, ki je narekoval na njuno skrivno, ljubezensko razmerje. _NEWLINE_Detektiv Zdravc in Miranovo dekle (Anja) sta omogo\xc4\x8dila gledali\xc5\xa1kim igralcem (med katerimi sta bila tudi Miranova mater in o\xc4\x8de) ogled zaklju\xc4\x8dne tekme kljub premieri igre. Tik pred za\xc4\x8detom tekme je Miran med ob\xc4\x8dinstvom zagledal svoje star\xc5\xa1e ter Pantaloneja (Petra Kralja v gledali\xc5\xa1kem kostumu). Miran se je med tekmo zgrudil na tla. Fizioterapevt je ugotovil, da je Miran pretiraval s treniranjem ko\xc5\xa1arke ter malomarno skrbel za svoje telo, ki ni dobilo sestavin za obnovo mi\xc5\xa1ic. Miran si je opomogel, skupaj z ekipo so si ogledali premiero igre v kateri sta Peter Kralj in Miranova mater odigrala klju\xc4\x8den prizor zgodbe, ki sta ga vadila takrat, ko jima je prislu\xc5\xa1koval detektiv Zdravc.\n_START_SECTION_\nPredstavitev literarnega lika\n_START_PARAGRAPH_\nMiran je literarni lik, ki zaklju\xc4\x8duje osnovno \xc5\xa1olo in mora \xc4\x8dimbolje opraviti zaklju\xc4\x8dne izpite, za vpis v srednjo \xc5\xa1olo. Svoj \xc4\x8das pa ne namenja \xc5\xa1oli temve\xc4\x8d ko\xc5\xa1arki, ki mu jo o\xc4\x8de in mater odsvetujeta. Skozi zgodbo se sre\xc4\x8duje z nami\xc5\xa1ljenim likom Pantaloneja, ki si ga ne zna razlagati, saj mu ta pripoveduje o osnovah ko\xc5\xa1arke. Miran predstavlja \xc5\xa1portnika, ki bi naredil vse, da bi bil v bolj\xc5\xa1i telesni pripravljenosti in da bi na tekmah dosegal vrhunske rezultate. Ne skrbi pa za pravilno prehrano. Vsakodnevno trenira in iz\xc4\x8drpava svoje telo, ne daje pa mu sestavin, ki jih mi\xc5\xa1ice potrebujejo za obnovo ter razvoj. Skozi zgodbo se zaljubi v so\xc5\xa1olko Anjo, s katero postaneta par.\n_START_SECTION_\nAnaliza\n_START_PARAGRAPH_\nFantje, \xc5\xbeoga, punce (2001) je mladinski roman s \xc5\xa1portnimi motivi. Ima preprost slog zato je roman primeren mlaj\xc5\xa1e bralce._NEWLINE_V zgodbi nastopa veliko literarnih likov: Anja, Grega, Irena, Jaka, Jan, Miranova mater in o\xc4\x8de, Pantalone, Pero, Sta\xc5\xa1, Tina, Vine, trener Vojtka, Zdravc, \xc5\xbdare, \xc5\xbdiga ter mnogi drugi. _NEWLINE_Zasnova zgodbe: Miranu se pri\xc4\x8dne prikazovati lik Pantaloneja medtem ko razmi\xc5\xa1lja o ko\xc5\xa1araki. Vzrok njegovega prikazovanja so Miranovi star\xc5\xa1i, ki svoj \xc4\x8das posve\xc4\x8dajo gledali\xc5\xa1\xc4\x8du. Miran ne dobi dovolj pozornosti star\xc5\xa1ev, zato se mu posledi\xc4\x8dno prikazuje lik Pantaloneja._NEWLINE_Zaplet zgodbe: Zdravc za garderobnimi vrati v gledali\xc5\xa1\xc4\x8du prislu\xc5\xa1kuje pogovoru med gospodom Kraljem (Pantalonejem) in Miranovo materjo ter si pogovor napa\xc4\x8dno razlaga. Meni, da gre za skrivno ljubezensko razmerje med gledali\xc5\xa1kima igralcema._NEWLINE_Vrh zgodbe: zaklju\xc4\x8dna tekma, ko se Miran zgrudi na tla od telesnih naporov. _NEWLINE_Razplet zgodbe: ob ogledu predstave, ko Miranova mater ter Pantalone odigrata prizor, kateremu je prislu\xc5\xa1koval Zdravc, ki ni pomislil na to da vadita tekst._NEWLINE_Dogajanli \xc4\x8das je pomlad._NEWLINE_Dogajalni prostor je omejen na \xc5\xa1olo, telovadnico, stanovanje ter gledali\xc5\xa1\xc4\x8de v Brinju."